“Die bejaardes kan ’n verskil in hul gemeenskap maak. Ons wou nie net geld in ’n bodemlose put gooi nie, maar werklik ’n projek ondersteun waardeur ons die verskil kon sien.”
Helpende Hand se Centurion-tak hou die afgelope drie jaar al ’n vroueteeparty saam met AfriForum om geld vir ’n verdienstelike projek in te samel. Die twee organisasies het gereedskap en ’n besproeiingstelsel aangekoop om ’n tuin van 320 m² by die tehuis te begin.
Dit is egter slegs die eerste fase van die groentetuin en die plan is om die tuin aansienlik uit te brei.